CELEX: C2007/069/53
Language: da
Date: 2007-03-24 00:00:00
Title: Sag T-25/07: Sag anlagt den 30. januar 2007 — Iride og Iride Energia mod Kommissionen

24.3.2007   
            
            
               DA
            
            
               Den Europæiske Unions Tidende
            
            
               C 69/24
            
         Sag anlagt den 30. januar 2007 — Iride og Iride Energia mod Kommissionen
   (Sag T-25/07)
   (2007/C 69/53)
   Processprog: italiensk
   Parter
   
      Sagsøger: Iride SpA og Iride Energia SpA (Torino, Italien) (ved avvocati L.G. Radicati di Brozolo, M. Merola og C. Bazoli)
   
      Sagsøgt: Kommissionen for De Europæiske Fællesskaber
   Sagsøgernes påstande
   
               —
            
            
               Annullation af den del af beslutningen, hvori foranstaltningerne betegnes statsstøtte, samt den del, hvori udbetalingen af støtten udsættes, indtil Italien godtgør, at AEM Torino har tilbagebetalt den støtte, der blev erklæret ulovlig og uforenelig ved beslutning 2003/193/EF af 5. juni 2002 om skattenedsættelser til tidligere lokale forsyningsselskaber.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagen, der er anlagt af Iride SpA og Iride Energia SpA (»sagsøgerne«) vedrører beslutningen af 8. november 2006, hvorved Kommissionen afsluttede en procedure, der var indledt i henhold til artikel 88, stk. 2, EF med henblik på undersøgelse af foreneligheden med fællesskabsretten af en godtgørelse, som Italien har til hensigt at tildele AEM Torino for strandede omkostninger i energisektoren (1).
   Sagsøgerne har over for De Europæiske Fællesskabers Ret i Første Instans nedlagt påstand om annullation af den del af beslutningen, hvori foranstaltningerne med godtgørelse til AEM Torino for strandede omkostninger, opstået under privatiseringen af energisektoren betegnes som statsstøtte, samt om annullation af den del, hvori udbetalingen af støtten udsættes, indtil Italien over for Kommissionen godtgør, at AEM Torino ikke har draget fordel af den tidligere støtte, der er erklæret ulovlig og uforenelig ved beslutning 2003/193/EF om skattenedsættelser til tidligere lokale forsyningsselskaber (»beslutningen om skattenedsættelser«), eller godtgør, at AEM Torino har tilbagebetalt den tidligere støtte tildelt ifølge den nævnte ordning, med renter.
   Sagen er særligt støttet på følgende væsentligste søgsmålsgrunde:
   
               a)
            
            
               Den pågældende foranstaltning udgør ikke statsstøtte, idet den ikke er finansieret ved anvendelsen af statslige midler og ikke giver modtageren en gratis fordel.
            
         
               b)
            
            
               Deggendorf-dommen (2) finder ikke anvendelse på den foreliggende sag. Kommissionen har særligt ikke godtgjort, at der foreligger de betingelser (og særligt ikke at der foreligger en potentiel kumuleringsvirkning af de tidligere foranstaltninger tilsammen og de nye), som i henhold til de principper, der kan udledes af denne dom, skal foreligge for at udsætte udbetalingen af foranstaltningen. Kommissionen har navnlig ikke forklaret, hvordan det kan fastslås, at den støtte, som er genstand for beslutningen om skattenedsættelser, sammen med foranstaltninger som stranded costs, der udelukkende har udligningsformål, har kumuleringsvirkning og således virkninger, som allerede er udløbet, hvilket gav mulighed for at sænke de omkostninger, virksomhederne har påtaget sig i markedsperioden, der er reguleret på samme måde, som virksomhederne ville have gjort, hvis der ikke var sket privatisering i sektoren, inden betalingen af de nævnte udgifter blev tilendebragt.
            
         
      (1)  EUT L 366 af 21.12.2006, s. 62.
   
      (2)  Sag C-355/95 P, TwD mod Kommissionen (Sml. I 1997, s. 2549).